இலங்கை வழக்கு மற்றும் தமிழ் வழக்கை மாறி மாறி அடைப்புக்குறிக்குள் தரலாம். <hiero> w-i:n-d </hiero>வினோத் 16:35, 3 ஜனவரி 2008 (UTC)  
வினோத், தமிழ்நாடு பாடநூல்களின் 11 ஆவது வகுப்பு கணிதவியல், 6 ஆவது அதிகாரத்தைப் பார்க்கவும். இவ்விணைப்பைப் பாருங்கள். நீங்கள் எழுப்பியிருந்த கேள்விகளுக்கு விளக்கமாக மறுமொழி தந்துள்ளேன். பாட வழக்கு, இதழ்கள் வழக்கு, வலைப்பதிவுகள் வழக்கு, அகராதிக் குறிப்புகள் வழக்கு, கலைக்களஞ்சிய ஆட்சிகள் என்றெல்லாம் பார்ப்பது நல்லதே. ஆனால் இன்றைய நிலையில் இறுக்கமான கொள்கை வைப்பது கடினம். மேலும் கலைக்களஞ்சியம் என்பது பாடநூலும் அல்ல. மொழிநடை அன்னியமாகின்றதா, அல்லது விளக்கம் பெற்று நெருக்கம் அடைகின்றதா என்பதைக் காலம் சொல்லும். நீங்கள் "வடமொழி மூலத்தை ஆராய்ந்து நீக்குவதும் சரியல்ல" கூறுவது நீங்கள் தவறாகப் புரிந்து கொண்டாதால். தமிழில் *விளங்கும், வேர்கொள்ளும், விரிவடையும், வலுவூட்டும்*, என்றெல்லாம் *தேர்ந்தே* சொற்களை ஆள்கிறேன். நான் கேட்டிருந்த கேள்விகள் ஒன்றுக்கேனும் மறுமொழி தந்தீர்களா? உஷ்ணம் என்னும் சொல், திரவம் என்னும் சொல் வடமொழி என்பதால் கையாளாமல் இல்லை. வெப்பம், நீர்மம் என்னும் சொற்கள் *இயல்பான* தமிழ் சொற்கள் என்பதாலும், பல்வேறு வகையில பொருள் வலுவூட்டும் சொற்கள் என்பதாலும் நான் ஆள்கிறேன். புதிய சொற்கள் நுழைவதும் பழைய சொற்கள் அல்லது பொருத்தம் குறைந்த சொற்கள் விலகுவதும் இயற்கையே. எலெக்ட்ரான் என்பதை விட எதிர்மின்னி என்னும் சொல் பொருள் உணர்த்துவது. எலக்ட்ரான் என்பதை ஆங்கிலம் என்பதால் விலக்க வில்லை. எலக்ட்ரான் என்னும் சொல் கட்டாயம் முதல் பத்தியில் தருவது மட்டுமல்லாமல், கட்டுரையிலும் ஆங்காங்கே எடுத்தாளவேண்டிய அறிவியல் கலைச்சொல். ஆனால் மின்னியல், எதிர்மின்னி, எதிர்மின்மம் போன்ற சொற்கள் ஆள்வதை எதிர்ப்பதால் என்ன பயன். கம்ப்யூட்டர் என்னும் சொல்லும் ஆளலாம், கணினி என்னும் சொல்லும் ஆளலாம். முன்னர் கணினி என்னும் சொல்லுக்கு எத்தனை எதிர்ப்பும் இளக்காரமும் இருந்ததென்பதை நான் நன்கு அறிவேன். த்லைக்காட்சியை இன்றும் டெலிவிசன் என்றுதான் கூறவேண்டும் என்று சொல்வோரும் உள்ளனர். நல்ல பொருளூறும் சொற்கள் நம் சிந்தனையை வளர்க்கும். சற்று திறந்த மனப்பான்மை வேண்டும். தமிழ் என்றாலே கசப்புடனும், சமசுகிருதம், ஆங்கிலம், செருமானிய மொழி என்றாலே இனிப்புடனும் நோக்கினால் என்ன செய்வது? நீங்கள் அப்படி செய்கிறீர்கள் என்று சொல்லவில்லை, பொதுவாக தமிழர்களிடையே சிலருக்கு உள்ள தாழ்வு மனப்பான்மையையும், தமிழ்நலம் போற்றாதவர்களுடைய மனப்போக்கையும் கூறுகிறேன். தமிழர்கள் இன்னும் நெடுங்காலம் குறைந்தது இருமொழி அறிமுகம் கொண்டவர்களாக இருப்பார்கள் (வருங்காலத்தில் சீன மொழி அறிமுகம் கொண்டவர்களாக இருக்கலாம்). தமிழ்ச் சொற்களை ஆள்வதால், தமிழ் நடை செப்பம் அடையுமே தவிர அன்னியப்படாது. கவலை கொள்ளத் தேவை இல்லை.--செல்வா 17:32, 3 ஜனவரி 2008 (UTC)  
அந்த இணைய தளத்தில் ஹைதர் காலத்து பாடபுத்தகங்களை பதிவேற்றம் செய்துள்ளனரோ என்னவோ. எனது அம்மா தமிழ் வழிய ஆசிரியை தான், இத்தனைக்கும் தமிழ் வழியத்தில் படித்தவர்.எனக்கு டிரிக்னாமெட்ரி சொல்லித்தரும்போது கூட முக்கோணவியல் என்று தாம் படித்ததாக கூறியதாக நினைவு. அவர்களிடத்தின் இருந்த 10ஆம் வகுப்பு புத்தகத்தில் இவ்வாறே இருந்தது, நான் அதை பார்த்த பிறகு தான் இங்கே எழுதினேன். நான் உங்களது சொல்லாட்சியை குறை கூறவில்லை. மாழை, வளிமம் போன்ற சொல்லாட்சிகள் மிகவும் நன்றாக உள்ளன அவற்றில் ஐயம் ஏதும் இல்லை. புதுச்சொல்லாட்சிகளை நான் தவறென்று கூறவில்லை. நான் கூறுவது என்னவெனில் பாடநூல் வழக்கை முன்னிலைப்படுத்தி புதுவழக்கை துணைவழக்காக அடைப்புக்குறிக்குள் தரலாம் என்பது தான். புதுவழக்குக்கு ஒரு முன்னுரை மட்டும் விக்கிபீடியாவில் போதுமானது. துணைவழக்கு முதன்மை வழக்காகும் போது மாற்றம் இங்கு தானாக நிகழும். ஒரு வழக்கை முதண்மை படுத்தும் கருவியாக விக்கிபீடியாவை பயன்படுத்தல் ஆகாது என்பதே எனது தனிப்பட்ட கருத்து. வழக்கை முதன்மை படுத்த வேண்டின் பேச்சுப்பக்கங்களில் ஆளலாம், நமது சொந்த வழக்கில் மாற்றிக்கொள்ளலாம், நாம் எழுதும் வலைத்தளங்களில் மாற்றிக்கொள்ளலாம். இவ்வாறு முதண்மை படுத்தப்பட்டு அது பலரால் ஏற்றுக்கொள்ளப்படும் நிலையில் மாற்றங்கள் இங்கு தன்னியக்கமாக நடைபெறும், நாம் அதை வலுக்கட்டாயமாக திணிக்க தேவையில்லை. அது எந்த மொழிச்சொல்லாயினும் ஒரு வழக்கு ஒருவருக்கு மிகவும் பழக்கப்பட்ட நிலையில், அதுவும் பாடநூல் வழக்கை மாணாக்கள்களால் மாற்றிக்கொள்ள இயலாத நிலையில், அதை மாற்றி இன்னொரு வழக்கை முதன்மை படுத்துவது சரியல்ல. மேலதிக தகவகலுக்காக ஒரு மாணவர் நியூடிரான் குறித்த கட்டுரையை இங்கு கண்டு நொதுமி என தப்பித்தவறி கையாள்கிறார் என வைத்துக்கொள்ளலாம், இந்த பயன்பாட்டை ஆசிரியர்கள் ஒப்புக்கொள்வார்களா ? ஒரு காற்புள்ளி, அரைபுள்ளி விடுவதையே பிழையாக கருதும் ஆசிரியர்கள் இருக்க புதுச்சொல்லாக்கத்தை ஏற்றுக்கொள்ளும் ஆசிரியர்களை காண்பது மிக அரிது. எனவே தான் பாடநூல் வழக்கை முன்னிலை படுத்த வேண்டும், புதுச்சொல்லாக்கத்தை முன்னுரையில் அடைப்புக்குறிக்குள் தந்தால் போதுமானது. <hiero> w-i:n-d </hiero>வினோத் 18:29, 3 ஜனவரி 2008 (UTC)  
வினோத், உங்கள் கருத்துக்கள், கவலைகளை நானும் இதற்கு முன்னர் சில இடங்களில் பகிர்ந்து இருக்கிறேன். எனினும், இது விசயத்தில் பொத்தாம் பொதுவாக கொள்கை முடிவு எடுப்பது சரியாக இருக்காது என்று தோன்றுகிறது. case by caseஆக பார்ப்பதே நல்ல அணுகுமுறையாக இருக்கும் என்று தோன்றுகிறது.--ரவி 19:25, 3 ஜனவரி 2008 (UTC)  
வினோத், நீங்கள் கூறுவதை நான் நன்கு அறிவேன். மாணவர்கள் பாடநூல்களில் இல்லாதவற்றை விடையென எதிர்பார்க்கப்படுவதை விட்டு விட்டுவிட்டு வேறொன்றை எழுதினால் (அது சரியான கருத்தாக, சமன்பாடாக இருப்பினும்), நம் நாட்டுக் கல்விச் சூழலில், ஏற்றுக்கொள்ளப்படாமல் இருக்கும் என்பதை அறிவேன். இது மாணவர்களின் பாடநூல் அல்ல. அவர்கள் (மற்றும் மற்றவர்களுடைய) கருத்தை/அறிவை வளர்ப்பதற்கு ஒரு துணைக்கருவியாய் இருப்பதே. என் கருத்து என்னெவென்றால், கலைச்சொற்களைப் பொருத்த அளவிலே, இன்றைய சூழ்நிலையில், எது சரியான சொல்லோ அதனை முதன்மைப் படுத்தி, மற்ற சொற்களுக்கு வழிமாற்று தந்தும், இடையிடையே மாற்றுச் சொல்லாக வழங்கியும் வரலாம். உலோகம் என்னும் சொல்தான் தலைப்பில் உள்ளது. நான் மாற்றவில்லை. ஆனால் கருத்தளவில் என் பரிந்துரை என்னெவென்றால் மாழை என்றே கட்டுரை இருக்கலாம், அதனுள் உலோகம் என்று குறித்தும், வழிமாற்றுகள் தந்தும் உதவலாம். ஓர் அச்சு கலைக்களஞ்சியமாக இருந்தால், மாற்றுச் சொல்லை இட்டு, இங்கே போய் பார்க்கவும் என்று கூறுவர். அதனை மீசுட்டு (hypertext) வசதி உள்ள மின்மதிப்பில் இன்னும் எளிதாகச் செய்ய இயலுகின்றது. எலக்ட்ரான் போன்ற சொற்களையும் ரேடார் போன்ற சொற்களையும் இடையிடையே வழங்கியும் வரலாம். இதில் ஒரு சிறு சிக்கல் என்னவென்றால் எலக்ட்ரான் என்பதை இலங்கைத் தமிழர்கள் இலத்திரன் என்று வழங்குகின்றார்கள் எனவே பல சொற்கள் (எலக்ட்ரான், இலத்திரன், மின்னணு, எதிர்மின்னி) வழங்கும் நிலை எழுகின்றது. மின்னணு என்பது தவறான சொல்லாட்சி. மின்னணு என்பது ion. இந்தத் தவறான சொல்லாட்சி நுழையும் முன்னமே எதிர்மின்னி என்னும் சரியான சொல்லாட்சி பதிவு பெற்றது. இப்படி நிகழ்வது தமிழ் உலகில் ஒரு வருந்ததக்க நிலை. அதே போல மின்மம் என்பதற்கும் மின்னூட்டம், மின்னூட்டு, மின்னேற்பு, மின்சுமை என்று பல சொற்கள் ஆளப்பட்டுள்ளன (பல பாடப்புத்தகங்களில்). ஆனால் மின் --> மின்மம் எளிதானது. (மின்சுமை என்பது டாய்ட்ச் மொழிச் சொல்லாகிய Elektrische Ladung, ஆங்கிலச் சொல்லாகிய Electric *Charge* என்பதை அடிப்படையாகக் கொண்டு சொல்லுக்குச்சொல் பெயர்த்தது (அப்படிச் செய்வது தவறில்லை). Electrical load என்பதுடன் குழப்பம் தருவது. இச்சொற்கள் யாவுமே தமிழ்ச்சொற்கள்தாம், எனினும் பொருத்தம் அறிந்து சொற்களை முதன்மைப்படுத்த வேண்டும். தமிழ்ச்சூழலில் இன்னமும் சொற்கள் சீர்தரம் பெறவில்லை. மேலும் ஆங்கிலத்திலும் பிறமொழிகளிலும் கூட கலைச்சொற்கள் துறையில் இன்றும் மாற்றங்கள் நிகழ்ந்து வருகின்றன (விரித்தால் பெருகும்). அது இயல்புதான். areogramme போய் aerogram ஆகி Air mail ஆகி இன்று Air Letter ஆகிவிட்டது (சில ஆங்கிலம் வழங்கு நிலங்களிலாவது). இதெல்லாம் இயல்புதான். நல்ல பொருத்தமான கலைச்சொற்களை ஆள்வோம் (பிற சொற்களை இணைத்தும் பிணைத்து, இடையிடையே வழங்கியும் வருவோம்). காலம் உறுதி செய்யட்டும். மின்பதிவில் எளிதாக திருத்தங்கள் செய்ய இயலும் (இடர்ப்பாடுகளையும் அறிவேன்). செல்வா 19:29, 3 ஜனவரி 2008 (UTC)
--செல்வா 19:29, 3 ஜனவரி 2008 (UTC)  
வினோத்தின் கருத்துக்களில் நியாயம் உண்டு. எனக்கும் *மாழை* போன்ற சொற்களைப் பயன்படுத்துவதில் தயக்கம் உண்டு. ஆனாலும் பொதுவாகக் கொள்கை அடிப்படையில் செல்வாவின் கருத்துக்களே எனது கருத்தும். தமிழ்ச் சொற்களின் வலைப்பின்னலுக்குள் அடங்காமல் தீவுகள் போல் இருக்கும் பிற மொழிச் சொற்கள் தமிழ் வளர்ச்சிக்கு நன்மை தராது. கலைச்சொற்கள் தமிழில் இருப்பதுடன் தமிழிலுள்ள சொல்லாக்க விதிகளுக்கு இணக்கம் உடையனவாகவும் இருத்தல் வேண்டும். அப்பொழுதுதான் தேவைக்கு ஏற்றபடி புதிய புதிய சொற்கள் இலகுவில் உருவாகும். எனினும் நீண்டகாலம் தமிழில் நிலைபெற்றுவிட்ட சொற்களுக்குப் புதிய சொற்கள் உருவாக்குவது குழப்பத்தை உருவாக்கும். எனவே ரவி குறிப்பிட்டதுபோலப் பொதுவாக எந்தமுடிவும் எடுக்க முயலாமல். ஒவ்வொரு விடயத்தையும் தனித்தனியாகக் கருத்தில் எடுத்து முடிவு செய்வதுதான் நல்லது. மயூரநாதன் 20:24, 3 ஜனவரி 2008 (UTC)